钦定古今图书集成/明伦汇编/闺媛典/第179卷 > 何天福妻郑氏
## 钦定古今图书集成/明伦汇编/闺媛典/第179卷 > 何天福妻郑氏

按《福清县志》：郑氏，万安里郑世灏女，并得里何天福
妻。天福学为儒不成，去而服贾。比归疾革，氏年二十
七，子应充甫三周，氏恸不欲生，念继姑老，藐孤无托，
恐斩夫祀以馁其姑，遂矢志苦守。及应充长，所交游
皆贤，氏辗然曰：“是尔父曩。所友者，稍比非类。”则艴然
怒，以故应充及诸孙皆斌，斌以文学世其家。